Age-Related Macular Degeneration : एएमडी के दौरान रेटिना क्षतिग्रस्त हो जाता है. इससे आंखों की रोशनी प्रभावित होती है, सही उपचार न मिलने पर व्यक्ति अंधेपन का शिकार हो सकता है. ये समस्या अधिकतर बुजुर्गों में देखने को मिलती है और उनमें अवसाद की वजह बनती है.
एज-रिलेटेड मैक्युलर डिजेनरेशन (Age-Related Macular Degeneration) यानी एएमडी (AMD) एक ऐसी समस्या है जिसमें मैक्युला (रेटिना का केंद्रीय भाग) क्षतिग्रस्त होने लगता है. इसका सीधा असर आंखों की रोशनी पर पड़ता है. यदि समय रहते इसे नियंत्रित नहीं किया गया तो ये रोग अंधेपन की वजह बन सकता है. करीब 8.7 फीसदी लोगों को एएमडी की वजह से अंधापन (Blindness) झेलना पड़ता है. ज्यादातर ये समस्या उम्र बढ़ने के साथ सामने आती है. अधिकतर 60 साल से अधिक उम्र वाले लोग इससे पीड़ित होते हैं. एएमडी की समस्या आपको सिर्फ अंधेपन की ओर ही नहीं धकेलती, बल्कि इसके कारण तमाम लोगों को डिप्रेशन भी झेलना पड़ता है. हाल के अनुमानों के अनुसार 2040 तक पूरी दुनिया में एएमडी से पीड़ित लोगों की संख्या 288 मिलियन (28.8 करोड़) तक पहुंचने की उम्मीद है. जानिए एएमडी से जुड़ी जरूरी बातें.
एएमडी के शुरूआती लक्षणों में रात को देखने में परेशानी होती है. आगे चलकर, एएमडी रोगियों को ब्लाइंड स्पॉट्स नजर आते हैं और पढ़ने, टेलीविजन देखने, गाड़ी चलाने और चेहरों को पहचानने की क्षमता प्रभावित होती है. अंधेपन की तरफ बढ़ती दृष्टि बाधा रोगियों के रोजमर्रा की जिंदगी को प्रभावित करती है और वो धीरे धीरे दूसरों पर निर्भर होने लगते हैं. इसका मनोवैज्ञानिक प्रभाव भी उन पर पड़ता है, जिसके कारण जीवन में निराशा आती है और धीरे धीरे ये निराशा डिप्रेशन का रूप लेने लगती है.
दिल्ली स्थित श्रॉफ आई सेंटर में रेटिना विशेषज्ञ, डॉ. डैरियस श्रॉफ का इस मामले में कहना है कि एज-रिलेटेड मैक्युलर डिजेनरेशन (एएमडी) के बारे में लोगों के बीच बहुत कम जागरुकता है. इस रोग से सेंट्रल विजन में काफी कमी आ जाती है, लेकिन समय पर निदान होने से इसे प्रभावकारी रूप से संभाला जा सकता है. एएमडी बहुत तेजी से या फिर बहुत धीरे-धीरे बढ़ता है. अगर एएमडी की शुरुआती स्टेज है, तो हो सकता है कि आपको इसके होने का अहसास ही न हो. इसका पता केवल रेटिना की जांच से ही चल सकता है, इसलिए आंखों की नियमित रूप से व्यापक जांच कराना महत्वपूर्ण है.
डॉ. डैरियस श्रॉफ की मानें तो एएमडी दो प्रकार के होते हैं वेट और ड्राई एएमडी. ये दोनों एक-दूसरे से काफी अलग होते हैं. वेट एएमडी के उपचार का खर्च काफी अधिक है. कुछ बीमा कंपनियां इसे कवर भी करती हैं. लेकिन कई बार इंश्योरेंस न होने पर जब मरीज इसका आर्थिक बोझ नहीं उठा पाते और इस कारण उनका पूरा इलाज नहीं हो पाता. ऐसे में समय के साथ उनकी दृष्टि कमजोर होती जाती है और अंततः वे अंधेपन के शिकार हो जाते हैं.
इंटरनेशनल जर्नल ऑफ एनवॉयरमेंटल रिसर्च एंड पब्लिक हेल्थ द्वारा किए गए एक अध्ययन के मुताबिक एएमडी का नकारात्मक मनोवैज्ञानिक प्रभाव पड़ता है. अधिकांश एएमडी रोगी स्वस्थ और सक्रिय जीवन जीने की इच्छा रखने वाले सेवानिवृत्त वयस्क होते हैं. एएमडी उनकी स्वतंत्रता को प्रभावित करता है और निराशा का कारण बनता है. ये निराशा धीरे धीरे मरीजों में अवसाद का रूप ले लेती है. अवसाद की वजह उपचार के परिणाम अपेक्षा के अनुरूप नहीं मिलना, बार-बार अस्पताल के चक्कर काटना और परिवार पर वित्तीय बोझ पड़ना भी हो सकता है.
डॉ. श्रॉफ का कहना है कि दृष्टिहीन हो जाना किसी के लिए भी बेहद सदमा-भरा होता है. हालांकि, मरीज घर में कुछ हद तक आत्मनिर्भर होने के लिए कमजोर नजर के सहायक उपकरणों (लो विजन एड्स) का इस्तेमाल कर सकते हैं. फिर भी उन्हें अपने तमाम कामों के लिए दूसरों की सहायता की जरूरत पड़ती है. ऐसे में सामान्य जीवन जी पाना काफी मुश्किल हो जाता है. मरीज अक्सर अपने मन की व्यथा ठीक से साझा भी नहीं कर पाते और इससे उनके मन में अकेलापन और बेबसी का भाव पैदा होता है जो आगे चलकर अवसाद (डिप्रेशन) का रूप ले लेता है.
- दृष्टि की बिगड़ती स्थिति से बचने के लिए समय समय पर आंखों की व्यापक जांच की जाए. एएमडी के बारे में जल्द पता लगने से शीघ्र उपचार में मदद मिलती है और दृष्टि हानि को रोका जा सकता है.
- एएमडी रोगियों की समस्याओं को कम करने के लिए मैग्निफायर, टेलीस्कोप और रोशनी को बेहतर करने के अन्य विकल्प का उपयोग किया जा सकता है.
- परिवार और दोस्तों के साथ अपनी परेशानी को बांटें, इससे मानसिक तनाव कम होगा और अवसाद की स्थिति से बचाव हो सकता है.
डॉ. महिपाल एस सचदेव, चेयरमैन, सेंटर फॉर साइट ग्रुप ऑफ हॉस्पिटल्स का कहना है, एएमडी जैसी समस्याओं में पूर्ण इलाज संभव नहीं, ऐसे में रोग के प्रति जागरुक होकर इसे बढ़ने से रोकने के प्रयास करने चाहिए. इलाज के अलावा अपनी डाइट को भी सुधारना बहुत जरूरी है. आंखों को सेहतमंद रखने के लिए भोजन में विटामिन ई, सी, जिंक और अन्य एंटीऑक्सीडेंट्स को शामिल करना बहुत जरूरी है.

Age-Related Macular Degeneration : एएमडी के दौरान रेटिना क्षतिग्रस्त हो जाता है. इससे आंखों की रोशनी प्रभावित होती है, सही उपचार न मिलने पर व्यक्ति अंधेपन का शिकार हो सकता है. ये समस्या अधिकतर बुजुर्गों में देखने को मिलती है और उनमें अवसाद की वजह बनती है. एज-रिलेटेड मैक्युलर डिजेनरेशन यानी एएमडी एक ऐसी समस्या है जिसमें मैक्युला क्षतिग्रस्त होने लगता है. इसका सीधा असर आंखों की रोशनी पर पड़ता है. यदि समय रहते इसे नियंत्रित नहीं किया गया तो ये रोग अंधेपन की वजह बन सकता है. करीब आठ.सात फीसदी लोगों को एएमडी की वजह से अंधापन झेलना पड़ता है. ज्यादातर ये समस्या उम्र बढ़ने के साथ सामने आती है. अधिकतर साठ साल से अधिक उम्र वाले लोग इससे पीड़ित होते हैं. एएमडी की समस्या आपको सिर्फ अंधेपन की ओर ही नहीं धकेलती, बल्कि इसके कारण तमाम लोगों को डिप्रेशन भी झेलना पड़ता है. हाल के अनुमानों के अनुसार दो हज़ार चालीस तक पूरी दुनिया में एएमडी से पीड़ित लोगों की संख्या दो सौ अठासी मिलियन तक पहुंचने की उम्मीद है. जानिए एएमडी से जुड़ी जरूरी बातें. एएमडी के शुरूआती लक्षणों में रात को देखने में परेशानी होती है. आगे चलकर, एएमडी रोगियों को ब्लाइंड स्पॉट्स नजर आते हैं और पढ़ने, टेलीविजन देखने, गाड़ी चलाने और चेहरों को पहचानने की क्षमता प्रभावित होती है. अंधेपन की तरफ बढ़ती दृष्टि बाधा रोगियों के रोजमर्रा की जिंदगी को प्रभावित करती है और वो धीरे धीरे दूसरों पर निर्भर होने लगते हैं. इसका मनोवैज्ञानिक प्रभाव भी उन पर पड़ता है, जिसके कारण जीवन में निराशा आती है और धीरे धीरे ये निराशा डिप्रेशन का रूप लेने लगती है. दिल्ली स्थित श्रॉफ आई सेंटर में रेटिना विशेषज्ञ, डॉ. डैरियस श्रॉफ का इस मामले में कहना है कि एज-रिलेटेड मैक्युलर डिजेनरेशन के बारे में लोगों के बीच बहुत कम जागरुकता है. इस रोग से सेंट्रल विजन में काफी कमी आ जाती है, लेकिन समय पर निदान होने से इसे प्रभावकारी रूप से संभाला जा सकता है. एएमडी बहुत तेजी से या फिर बहुत धीरे-धीरे बढ़ता है. अगर एएमडी की शुरुआती स्टेज है, तो हो सकता है कि आपको इसके होने का अहसास ही न हो. इसका पता केवल रेटिना की जांच से ही चल सकता है, इसलिए आंखों की नियमित रूप से व्यापक जांच कराना महत्वपूर्ण है. डॉ. डैरियस श्रॉफ की मानें तो एएमडी दो प्रकार के होते हैं वेट और ड्राई एएमडी. ये दोनों एक-दूसरे से काफी अलग होते हैं. वेट एएमडी के उपचार का खर्च काफी अधिक है. कुछ बीमा कंपनियां इसे कवर भी करती हैं. लेकिन कई बार इंश्योरेंस न होने पर जब मरीज इसका आर्थिक बोझ नहीं उठा पाते और इस कारण उनका पूरा इलाज नहीं हो पाता. ऐसे में समय के साथ उनकी दृष्टि कमजोर होती जाती है और अंततः वे अंधेपन के शिकार हो जाते हैं. इंटरनेशनल जर्नल ऑफ एनवॉयरमेंटल रिसर्च एंड पब्लिक हेल्थ द्वारा किए गए एक अध्ययन के मुताबिक एएमडी का नकारात्मक मनोवैज्ञानिक प्रभाव पड़ता है. अधिकांश एएमडी रोगी स्वस्थ और सक्रिय जीवन जीने की इच्छा रखने वाले सेवानिवृत्त वयस्क होते हैं. एएमडी उनकी स्वतंत्रता को प्रभावित करता है और निराशा का कारण बनता है. ये निराशा धीरे धीरे मरीजों में अवसाद का रूप ले लेती है. अवसाद की वजह उपचार के परिणाम अपेक्षा के अनुरूप नहीं मिलना, बार-बार अस्पताल के चक्कर काटना और परिवार पर वित्तीय बोझ पड़ना भी हो सकता है. डॉ. श्रॉफ का कहना है कि दृष्टिहीन हो जाना किसी के लिए भी बेहद सदमा-भरा होता है. हालांकि, मरीज घर में कुछ हद तक आत्मनिर्भर होने के लिए कमजोर नजर के सहायक उपकरणों का इस्तेमाल कर सकते हैं. फिर भी उन्हें अपने तमाम कामों के लिए दूसरों की सहायता की जरूरत पड़ती है. ऐसे में सामान्य जीवन जी पाना काफी मुश्किल हो जाता है. मरीज अक्सर अपने मन की व्यथा ठीक से साझा भी नहीं कर पाते और इससे उनके मन में अकेलापन और बेबसी का भाव पैदा होता है जो आगे चलकर अवसाद का रूप ले लेता है. - दृष्टि की बिगड़ती स्थिति से बचने के लिए समय समय पर आंखों की व्यापक जांच की जाए. एएमडी के बारे में जल्द पता लगने से शीघ्र उपचार में मदद मिलती है और दृष्टि हानि को रोका जा सकता है. - एएमडी रोगियों की समस्याओं को कम करने के लिए मैग्निफायर, टेलीस्कोप और रोशनी को बेहतर करने के अन्य विकल्प का उपयोग किया जा सकता है. - परिवार और दोस्तों के साथ अपनी परेशानी को बांटें, इससे मानसिक तनाव कम होगा और अवसाद की स्थिति से बचाव हो सकता है. डॉ. महिपाल एस सचदेव, चेयरमैन, सेंटर फॉर साइट ग्रुप ऑफ हॉस्पिटल्स का कहना है, एएमडी जैसी समस्याओं में पूर्ण इलाज संभव नहीं, ऐसे में रोग के प्रति जागरुक होकर इसे बढ़ने से रोकने के प्रयास करने चाहिए. इलाज के अलावा अपनी डाइट को भी सुधारना बहुत जरूरी है. आंखों को सेहतमंद रखने के लिए भोजन में विटामिन ई, सी, जिंक और अन्य एंटीऑक्सीडेंट्स को शामिल करना बहुत जरूरी है.